Wamba (rege)

Wamba (? - 688) esseva rege del visigothos inter le
annos 672 e 680, successor del rege Receswintho.

Biographia
Nonobstante rejectar initialmente le designation debite a su plus
avantiate etate, Wamba esseva fortiate per le nobilitate a acceptar
le throno le 1 de septembre del anno 672 in le placia de
Gertici o Gerticos, depost appellate Wamba in su honor
(Valladolid), ubi habeva decedite su antecessor Receswintho[1].
Per initiativa proprie, a fin que su election no essera
considerate un usurpation, insisteva esser coronate in
Toledo, ubi esseva unguite le 20 de septembre per le
episcopo Quirico in le ecclesia de Sancte Petro e Sancte Paulo.

Ille esseva le ultime rege qui dava splendor al visigothos.
Con su morte comenciava le decadentia. Su regnato non esseva facile,
nam ille constantemente teneva que supprimer le luctas interne
del nobilitate contra le monarchia, le nobiles inter illes,
le catholicos contra le arrianos, e le population hispanic-roman
contra le visigothos. Tamben teneva que supprimer un rebellion
del bascones, e in le 672 habeva de confrontar a un nove e
discognocite periculo: le invasion de nord-africanos o arabes,
qui provava entrar in le peninsula per Algeciras,
tentativa que esseva repellite per le visigothos.

In le region de Septimania in le Gallia
(al sud-est del actual Francia)
in le anno 673 habeva un revolta de alcun nobiles visigotho guidate
per Ilderico, qui habeva proclamate se rege. Wamba inviava al
duce Paulo pro supprimer lo, ma iste initiava su proprie
rebellion in Narbona. Paulo reimplaciava a Ilderico e
proclamava se in su loco rege in Gerona. Ante le situation,
Wamba, qui combatteva con le bascones que habeva invadite
Cantabria, realisa un operation fulminante e vince les. Tunc
ille presentava se al loco de action e prendeva per le armas
Tarragona, Barcelona y Narbona, dominante finalmente le
sublevamento e capturante a Paulo, qui teneva que paradar
per le stratas de Toledo con un spina de pisce in le capite.
Istes eventos habeva causate a que Wamba habeva reorganisate
su armea proclamante un lege que obligate a le nobiles
e ecclesiasticos (sub sententia de morte, confiscation de
benes e exilio) a assister con le truppas in le caso de
invasion o rebellion. Esseva le appellate Lege militar,
que moderarea multo su successor Ervigio.

Secundo le tradition, le rege Wamba, post vincer le rebellion
de Narbona, traheva de illac le reliquias del martyre
Sancte Antolin, prince visigotho executate in Toulouse a fin
del seculo V. Illos habeva essite depositate in illo que
depost esseva le crypta de Sancte Antolin del cathedral de Palencia.

Wamba convocava equalmente le XI Consilio de Toledo del anno 675,
in le qual habeva dictate se mesuras pro corriger le
abusos e vitios ecclesiastic.

Il Suppone que le metropolitano de Toledo, Julian II, esseva
implicate in le conspiration que finiva le poter del rege
Wamba. Le rege esseva deludite e narcotisate e un vice
in iste stato, esseva tonsurate, habeva essite vestite
con vestimentos de monacho e habeva essite obligate
a renunciar al corona.

Morte e interramento

Le rege Wamba retirava se al monasterio de Sancte Vincente
in Pampliega, actualmente disparite, e ibi decedeva in le anno 688,
Su cadavere recipeva interramento ante le porta del ecclesia
del monasterio de Sancte Vincente, e ibi permaneceva
interrate usque que, in le seculo XIII, Alfonso X le Sagio
commandava que su restos mortal essera movite al ecclesia de
Sancte Leocadia, locate juxta al Alcazar de Toledo, ubi tamben
habeva essite movite le restos de su patre, le rege
Receswintho, e que non debe esser confundite con le altere
ecclesia de Sancte Leocadia de Toledo[2]. Durante
le Guerra del Independentia Espaniol, le sepulchro
ubi reposava le restos de ambe monarchas esseva
profanate per le truppas francese.

In 1845, le restos de ambe monarchas, introducite in un cassa
sarcophago de ligno coperite de villuto carmesin,
esseva movite al Cathedral de Toledo, ubi esseva depositate in
le salon principal del sacristia del cathedral, loco
in le qual remanite actualmente[2].

 Notas 
1.  Le VIII Consilio de Toledo del anno 653 establiva que post le morte del rege, su successor debeva esser selegite in le mesme loco de su morte o in Toledo (Consilio VIII de Toledo, canon X).

2. Izquierdo Benito, Ricardo (2001). Alfonso X el Sabio ¿primer arqueólogo medievalista?. Historia, instituciones, documentos (Sevilla: Universidad de Sevilla) (28):  pp. 233. ISSN 0210-7716. . Consultate le 6 de augusto de 2011. 

Bibliographia
Julian de Toledo (c. 685).Historia del rey Wamba. Consultate le 30 de octobre de 2012.
 Lafuente, Modesto (1850). Historia general de España. vol. II, pp. 425-441. Madrid: Establecimiento Tipográfico de Mellado. . Consultate le 30 de octobre de 2012. 
 Izquierdo Benito, Ricardo (2001). "Alfonso X el Sabio ¿primer arqueólogo medievalista?". Historia, instituciones, documentos (Sevilla: Universidad de Sevilla) (28):  pp. 231-240. ISSN 0210-7716. . Consultate le 6 de augusto de 2011.

Categoria:Visigothos